Source: http://obiectiv-sm.ro/2019/01/28/o-victorie-clara-baschet-feminin-csm-satu-mare-fcc-icim-arad-78-62/
Timestamp: 2019-02-20 13:09:01+00:00

Document:
O victorie clară | Baschet feminin: CSM Satu Mare- FCC ICIM Arad 78-62 – Obiectiv SM
O victorie clară | Baschet feminin: CSM Satu Mare- FCC ICIM Arad 78-62
Baschetbalistele de la CSM Satu Mare își continuă parcursul bun din Liga Națională. Fetele antrenate de spaniolul Maikel Lopez au obținut sâmbătă în sala LPS un nou succes, 78-62 în fața arădencelor de la FCC ICM. A fost a treia victorie din tot atâtea meciuri jucate în acest sezon în fața echipei din Arad. Astfel sătmărencele își consolidează poziția a doua în clasament și așteaptă cu un moral bun derby-ul de sâmbătă cu SEPSI.
Partida a fost dominată de la un capăt la altul de CSM Satu Mare. Formația noastră a început perfect cu 8-0 pe tabelă și apoi nu a mai cedat inițiativa până la final. Arădencele au câștigat doar sfertul doi și s-au apropiat o singură dată la trei puncte , 36-33 de formația noastră.
Cea mai mare diferență pe tabelă a fost de 20 de puncte într-un meci în care la FCC ICIM a revenit pivotal Destiny Williams.
Din nou apărarea excelentă pregătită de spaniolul Maikel Lopez a făcut diferența și în ciuda unei serii bune de nouă reușite de la distannță arădencele nu au emis pretenții.
Lloyd a făcut un meci bun cu 21 puncte puse pe tabelă, iar Amukamara ne arată de la meci la meci de ce a fost una dintre protagonistele Nigeriei la Mondialele din septembrie. Baltic și Huțanu s-au apărat excelent la Williams iar Denson a făcut și ea o nouă partidă bună.
Căpitanul Mandache a reușit 12 puncte și 6 recuperări . CSM-ul a suferit în prima repriză la aruncările de la distanță…La pauză aveam zero din opt însă apoi Lloyd , Amukamara, Orosz și Mandache au reușit să și regleze tirul și au înscris câte un coș de trei…
”A fost un meci dificil împotriva unei echipe care recent s-a întărit cu o jucătoare foarte bună. Am pregătit meciul toată săptămâna, dar parcă a lipsit ceva în joc, tupeul, încrederea. Totuși, ICIM este o echipă care și-a schimbat jocul, aruncă bine de la distanță. Urmează meciul cu Sepsi. Tot campionatul înseamnă un drum lung. Contează mult playoff-ul, dar și Cupa României. Sepsi este o echipă foarte valoroasă. Dar noi muncim să o batem, altfel nu ar mai avea rost să fim aici. Ne vom dărui pe teren, vrem să oferim publicului o victorie” a declarat la final antrenorul Maikel Lopez.
Sâmbătă de la ora 18 urmează derby-ul CSM SATU MARE- SEPSI Sfântu Gheorghe.
Seps-SIC Sfântu Gheorghe – CSTBv Olimpia Brașov 87–58
Universitatea Cluj – Phoenix Știința Constanța 86-81
CS Municipal Târgoviște a stat.
1.ACS Sepsi SIC Sf Gheorghe 15/0 28
2.CS Municipal Satu Mare 11/4 26
3.CS Municipal Targoviste 8/7 23
4.CSTBv Olimpia CSU Brasov 7/9 23
5.FCC ICIM CSB Arad 4/11 19
6.CS Universitatea Cluj 3/12 18
7.Phoenix Stiinta Constanta 11/6 16
CSM SATU MARE – FCC ICIM Arad 78–62 (23:13, 15:20, 17:10, 23:19)
CSM(puncte/recuperări/pase): L’loyd (21/3/1), Amukamara (17/2/9), Kádár (2/2/1), Mandache (12/6/2), Denson (8/9/3), Uiuiu, Oláh (3/0/3), Pop (0/0/1), Lazăr, Baltic (10/6/0), Huțanu (5/0/1). Antrenor: Maikel Lopez.
FCC ICIM (puncte/recuperări/pase): Dzombeta (12/2/7), Fodor (14/7/3), Neagu (0/1/1), Ardelean (6/0/1), Deura (17/7/7), Williams (11/10/3), Mercea, Bartok, Ciotir (2/0/1). Antrenori: Miljan Medved, Dan Moraru.
Previous PLAN ROȘU DE INTERVENȚIE ÎN CARAȘ-SEVERIN | O PERSOANĂ DECEDATĂ
Next Ieri… | Ziua Internațională de Comemorare a Victimelor Holocaustului

References: CSM 
 CSM 
 CSM 
 CSM 
 CSM 

CSM